আসিম মুনির

আসিম মুনির পাকিস্তান সেনাবাহিনীর একজন ফিল্ড মার্শাল এবং বর্তমান সেনাপ্রধান। সেনাপ্রধান হওয়ার পূর্বে তিনি সেনা সদরে কোয়ার্টার মাস্টার জেনারেল ছিলেন। তিনি ১৭ জুন ২০১৯ তারিখ থেকে ৬ অক্টোবর ২০২১ তারিখ পর্যন্ত গুজরানওয়ালার ৩০ কোরের কমান্ডার ছিলেন। তিনি ২০১৯ সালের ১৬ জুন পর্যন্ত লেঃ জেনারেল পদবীতে পাকিস্তানের গোয়েন্দা সংস্থা ইন্টার সার্ভিসেস ইন্টেলিজেন্সের মহাপরিচালক ছিলেন।

প্রারম্ভিক জীবন ও শিক্ষা
মুনির ১৯৬৮ সালে পাকিস্তানের পাঞ্জাব প্রদেশের রাওয়ালপিন্ডিতে একটি পাঞ্জাবি পরিবারে জন্মগ্রহণ করেন। ১৯৪৭ সালের ভারত বিভাজনের পর তার বাবা-মা পূর্ব পাঞ্জাবের জলন্ধর থেকে অভিবাসী হয়ে পাকিস্তানে চলে আসেন। স্থায়ীভাবে রাওয়ালপিন্ডির ঢেরি হাসানাবাদে বসবাসের আগে তারা কিছুদিন টোবা টেক সিং-এ অবস্থান করেছিলেন।  তার বাবা সৈয়দ সরওয়ার মুনির শাহ রাওয়ালপিন্ডির লালকুর্তির এফজি টেকনিক্যাল হাই স্কুলের অধ্যক্ষ ছিলেন। এর পাশাপাশি তিনি ঢেরি হাসানাবাদের 'মসজিদ-আল-কুরাইশ'-এর ইমাম হিসেবে দায়িত্ব পালন করতেন এবং সেখানে জুমার খুতবা দিতেন। মুনিরের দুই ভাই রয়েছে। মুনির তার প্রাথমিক ধর্মীয় শিক্ষা গ্রহণ করেন মারকাজি মাদ্রাসা দার-উল-তাজবিদ থেকে। তিনি একজন স্থানীয় ক্রিকেটারও ছিলেন এবং ফাস্ট বোলার হিসেবে খেলতেন।
 সামরিক কর্মজীবন 
১৯৮৬ সালে ২৩তম ফ্রন্টিয়ার ফোর্স ব্যাটেলিয়নে কমিশন পান আসিম, তিনি অফিসার্স ট্রেনিং স্কুল, মংলাতে ১৭তম ব্যাচে প্রশিক্ষণরত ছিলেন। ২০১৮ সালের সেপ্টেম্বরে আসিম লেফটেন্যান্ট জেনারেল পদে পদোন্নতি প্রাপ্ত হন এবং তাকে আইএসআই-এর মহাপরিচালক হিসেবে নিয়োগ দেওয়া হয়। এর আগে তিনি সামরিক গোয়েন্দা পরিদপ্তরের মহাপরিচালক ছিলেন। ২০১৮ সালের মার্চে তাকে হিলাল-ই-ইমতিয়াজ পদক প্রদান করা হয়। এর আগে তিনি পাকিস্তানের উত্তরাঞ্চলের একটি ডিভিশনের নেতৃত্ব প্রদান করেন। ২০১৯ সালের জুন মাসে আসিম গুজরানওয়ালার ৩০ কোরের কমান্ডার নিযুক্ত হন।

 তথ্যসূত্র 

 বহিঃসংযোগ 


বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফিল্ড মার্শাল
বিষয়শ্রেণী:পাকিস্তানি জেনারেল
বিষয়শ্রেণী:পাকিস্তানি সেনা কর্মকর্তা
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:পাকিস্তানের সেনাপ্রধান
বিষয়শ্রেণী:রাওয়ালপিন্ডির সামরিক কর্মী
বিষয়শ্রেণী:ইন্টার-সার্ভিসেস ইন্টেলিজেন্সের মহাপরিচালক
বিষয়শ্রেণী:ফ্রন্টিয়ার ফোর্স রেজিমেন্ট অফিসার
বিষয়শ্রেণী:২০শ শতাব্দীর পাকিস্তানি সামরিক কর্মকর্তা
বিষয়শ্রেণী:২১শ শতাব্দীর পাকিস্তানি সামরিক কর্মকর্তা
বিষয়শ্রেণী:পাকিস্তান সেনাবাহিনীর সদস্য
বিষয়শ্রেণী:পাঞ্জাব, পাকিস্তানের সামরিক কর্মী
বিষয়শ্রেণী:মালয়েশিয়ায় পাকিস্তানি প্রবাসী
বিষয়শ্রেণী:জাতীয় প্রতিরক্ষা বিশ্ববিদ্যালয়, পাকিস্তানের প্রাক্তন শিক্ষার্থী
বিষয়শ্রেণী:স্টাফ কলেজ, কোয়েটার স্নাতক
বিষয়শ্রেণী:পাকিস্তান মিলিটারি একাডেমির শিক্ষক
বিষয়শ্রেণী:জাপানে পাকিস্তানি প্রবাসী
বিষয়শ্রেণী:নিশান-ই-ইমতিয়াজ প্রাপক
বিষয়শ্রেণী:গুপ্তচর সংগঠনের প্রধান